Οι επαγγελματικές - επιχειρηματικές εκδηλώσεις και η νέα κανονικότητα: ένα υβριδικό μέλλον
Creators: name: Ταχινοζλής, Ροδόλφος – Αρίσταρχος Νικολάου
Publisher: name: Aristotle University of Thessaloniki
Year: 2024
Subjects: Business Events
Conferences
Event Tourism
Επαγγελματικές – Επιχειρηματικές Εκδηλώσεις
Συνέδρια
Συνεδριακός Τουρισμός

description: Η τουριστική βιομηχανία, και ειδικότερα ο κλάδος των διά ζώσης επαγγελματικών – επιχειρηματικών εκδηλώσεων, αντιμετώπισαν τη μεγαλύτερη υπαρξιακή απειλή κατά τη διάρκεια της πανδημίας COVID-19. Η απότομη παύση όλων των σχετικών δραστηριοτήτων σε μία έντονα διεθνοποιημένη αγορά συνδυάστηκε με την επακόλουθη κρίση στην εφοδιαστική αλυσίδα, τον πληθωρισμό και τον πόλεμο της Ουκρανίας. Παράλληλα, αναδύθηκαν τεχνολογικές λύσεις και εργαλεία που επιχείρησαν να υποκαταστήσουν τις in situ συναντήσεις και εκδηλώσεις, δημιουργώντας ιδιαίτερα δυσοίωνες προβλέψεις για το μέλλον του χώρου εν συνόλω. Η παρούσα μελέτη στοχεύει να διερευνήσει τις κυριότερες τάσεις που επικρατούν στον ευρύτερο χώρο των επαγγελματικών – επιχειρηματικών εκδηλώσεων, την εξέλιξη της έρευνας στο μεσοδιάστημα, διακρίνοντας τις δομικές αλλαγές που έχουν επέλθει και σταχυολογώντας τα όσα μέλλεται να αποτελέσουν κοινό τόπο κατά τα επόμενα χρόνια. Παράλληλα, εξετάζει πώς αυτές οι τάσεις αυτές μπορεί να επηρεάσουν τις μελλοντικές εξελίξεις στην ευρύτερη αγορά των ανθρωπίνων συναθροίσεων υποστηρίζοντας ότι, παρά τις τεχνολογικές καινοτομίες που εισήχθησαν κατά τη διάρκεια της πανδημίας, σειρά προκλήσεων και κενά ασφαλείας στα σχετικά λογισμικά καταδεικνύουν την ανάγκη για περαιτέρω ωρίμανση της αγοράς. Διαφαίνεται από την έρευνα ότι, καθώς εισάγονται νεότευκτες έννοιες όπως αυτή του Metaverse και νέες τεχνολογίες όπως η Τεχνητή Νοημοσύνη και τα Big Data, η ενσωμάτωση των καινοτόμων αυτών εργαλείων στον κύκλο ζωής των επιχειρηματικών – επαγγελματικών εκδηλώσεων, πρόκειται να λειτουργήσει συμπληρωματικά σε μία υβριδική μορφή που μέλλεται να βελτιώσει συνολικά την εμπειρία των δια ζώσης συναντήσεων. Επ’ αυτού, η μελέτη υπογραμμίζει πως ο/η συμμετέχων/ουσα σε τέτοιου είδους εκδηλώσεις είναι άρρηκτα συνδεδεμένος με την ταυτότητα του τουρίστα. Παράλληλα, και χάρη στην πανδημία, αναδείχθηκαν ορισμένες παραγνωρισμένες πτυχές που αφορούν τις διά ζώσης συναθροίσεις, οι οποίες φέρουν ορισμένα ειδικά χαρακτηριστικά και κοινωνικά οφέλη τα οποία δεν είναι εφικτό να υποκατασταθούν από τα τεχνολογικά μέσα. Συμπερασματικά, και καθώς η νέα υβριδική κανονικότητα έχει παγιωθεί παράλληλα με τη σταδιακή ανάκαμψη της αγοράς, μέχρις ότου η τεχνολογία μπορέσει να προσομοιώσει πλήρως την ανθρώπινη αισθητηριακή εμπειρία, οι δια ζώσης συναντήσεις θα συνεχίσουν να αποτελούν την ευκταία επιλογή για διοργανωτές και συμμετέχοντες/ουσες εξίσου, με το μέλλον να κρίνεται πολύ πιο ευοίωνο από ό,τι προβλεπόταν σε πρώιμο χρόνο.
description: The tourism industry, particularly the sector of in-person business events, faced its greatest existential threat during the COVID-19 pandemic. The abrupt cessation of all related activities in a highly globalized market coincided with the subsequent crisis in the supply chain, high inflation, and the war in Ukraine. Simultaneously, technological solutions and tools emerged, attempting to replace in situ meetings and events, leading to particularly bleak forecasts for the future of the sector as a whole. This study aims to investigate the prevailing trends in the broader field of business events, the evolution of research during the interim period, distinguishing the structural changes that have occurred, and highlighting what is likely to become common practice in the years to come. Additionally, it examines how these trends might influence future developments in the broader market of human gatherings, arguing that despite the technological innovations introduced during the pandemic, a series of challenges, security flaws and software bugs highlight the need for the market to mature further before these tools become fully integrated. Research indicates that as new concepts such as the Metaverse are being introduced and new technologies like Artificial Intelligence and Big Data are being incorporated, the integration of these innovative tools into the life cycle of business events is expected to complement a hybrid model that will improve the overall experience of in-person meetings. In this context, the study emphasizes that participants in such events are inherently connected to the identity of a tourist. Moreover, due to the pandemic, certain overlooked aspects of in-person gatherings have come to the forefront, which carry certain characteristics and social benefits that technological tools are unable to substitute. In conclusion, as the event market gradually recovers, a new hybrid normalcy is slowly taking place. Nonetheless, until technology can accurately simulate the full human sensory experience, in-person meetings will continue to be the preferred choice for organizers and participants alike, with the future looking much more promising than initially anticipated.
description: Συνεργαζόμενα Τμήματα : Οικονομικών Επιστημών (επισπεύδον Τμήμα), Δασολογίας και Φυσικού Περιβάλλοντος, Γεωπονίας, Μηχανικών Χωροταξίας και Ανάπτυξης, Θεολογίας,
description: Νομικής